Әлмәт театры гастрольгә... китә? (ФОТО)

	Әйе, 7енче апрельдә Әлмәт театры “Сагынуларга ни чара?» спектакле белән Кукмара, Мамадыш районнарына гастрольләргә китә. 	 Бу сезонда сәхнәгә куелган спектакль инде күп җирләрдә уйналырга өлгерде. Илгиз Зәйниевнең “Яңа татар пьесасы» конкурсында җиңү яулаган бу әсәре Самара өлкәсендә, Актаныш районында, Чаллы, Түбән Кама, Казан һәм Уфа шәһәрләрендә күрсәтелде. Гастрольләр Сәфәр ролен башкаручы Д.Сираҗиев исемендәге премия лауреаты Татарстанның халык артисты Рафик Таһировның туган авылы Кукмара районы Югары Арбаш авылыннан башлана. 13ендә театрның яшь артисткасы Резеда Сафинаның туган авылы Мамадыш районы Үсәли авылында төгәлләнәчәк. Спектакльдә тагын Татарстанның халык артистлары Сәкинә һәм Рамил Минхановлар, артистлар Фәймә Бикморатова, Нәфис Габдрахманов, Айрат Мифтаховлар уйный.

Артистларга хәерле сәфәрләр, уңышлы гастрольләр һәм тамашачыларның безнең иҗатыбызга теләктәшлек белдерүен телим.    1  2  3  4  5
  
	Әнисә ТАҺИРОВА	
Әлмәт театры

	№   |  	


